《徐稚山林出诗见示因书其后》
宋代·顾禧

论交常忆少年时，耐久如君倍足思。
金马不移孺子节，石麟肯负志公期。
经霜傲菊依幽径，漾月修篁种曲池。
六客衔笺烂似锦，莫嫌野鹤故来迟。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。